29/12/2011 | Administración LocalMunicipal
Noia
Rendas
Elevación a definitivo do acordo provisional de modificación da Ordenanza fiscal número 13, reguladora da taxa por entrada de vehículos a través de beirarrúas e as reservas da vía pública para aparcamentos, carga e descarga mercadorías

1.-Transcorrido o prazo de exposición ao público do acordo provisional de modificación da Ordenanza fiscal número 13, reguladora da Taxa por entrada de vehículos a través de beirarrúas e as reservas da vía pública para aparcamentos, carga e descarga de mercadorías de calquera clase, adoptado polo Pleno da Corporación con data 28/10/2011, e non sendo presentado, dentro do mesmo, reclamación algunha, dito acordo, así como a ordenanza fiscal anexa ao mesmo, elévase a definitivo, de conformidade co disposto no artigo 17.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais.2.-O acordo de modificación e o texto íntegra da referida Ordenanza Fiscal publicarase no BOP e será de aplicación a partir do día seguinte ao mesmo.3.-De conformidade co disposto no artigo 19.1 do R. D. Lexislativo 2/2004, contra o presente acordo as persoas lexitimadas poderán interpoñer o correspondente recurso contencioso administrativo. En Noia, a 26 de Decembro de 2011 O alcalde Asdo. Rafael García Guerrero No uso das facultades concedidas polos art.133.2 e 142 da Constitución e polo art.106 da Lei 7/85, do 2 de abril, reguladora das base de réxime local, e de conformidade co disposto nos art.20 do Real Decreto Lexislativo 22004, de 5 de marzo, polo que se aproba o texto refundido da Lei reguladora das Facendas Locais, este Concello establece a taxa por reservas de vía pública para aparcamentos, carga e descarga de mercancías de calquera clase, que se rexerá pola presente ordenanza fiscal. Son suxeitos pasivos desta taxa, en concepto de contribuínte, as persoas físicas e xurídicas así como as entidades a que se refire o art.35.4 da Lei 58/2003, LXT, que disfrute calquera, utilicen ou aproveiten especialmente o dominio público local en beneficio particular con reservas da vía pública para aparcamentos, carga e descarga de mercancías de calquera clase.1.- Aos efectos previstos para a aplicación da tarifa do apartado 2 do artigo 4º seguinte, as vías públicas deste Concello clasifícanse en seis categorías.2.- Anexo a esta ordenanza figura unha relación das vías públicas deste Concello con expresión da categoría que corresponde a cada unha delas.3.- As vías públicas que non aparezan na relación serán consideradas de última categoría, permanecendo cualificadas así ata o 1 de xaneiro do ano seguinte a aquel en que se aprobe polo Pleno da Corporación a categoría correspondente e a súa inclusión na relación das vías públicas.4.- Cando o espacio afectado polo aproveitamento estea situado na confluencia de dúas o máis vías públicas clasificadas en distinta categoría, aplicarase a tarifa que corresponda a vía de categoría superior.1.- A contía da taxa regulada nesta ordenanza será a fixada nas tarifas contidas no apartado seguinte.2.- As tarifas da taxa serán as seguintes: Estarán exentos destas taxas: a.- Os aproveitamentos de que sexan titulares o Estado, a Provincia, o Concello e as mancomunidades ou agrupacións nas que figure o Concello polos servicios públicos decomunicacións. b.- Os aproveitamentos concedidos a favor de establecementos sanitarios da beneficencia pública.1.- Devéngase a taxa e nace e a obriga de pagamento: a.- Tratándose de concesións de novos aproveitamentos da vía pública, o suxeito pasivo está obrigado a presentar autoliquidación no momento de solicitar a correspondente licencia, prorrateándose por semestre a cota que corresponda segundo o art.6º. b.- Tratándose de concesións de aproveitamentos xa autorizados e prorrogados, a taxa devengase o un de xaneiro, sendo o período de cobro o fixado polo órgano competente.1.- As cantidades esixibles con arranxo ás tarifas liquidaranse por cada aproveitamento solicitado ou realizado e serán prorrateables por semestres.2.- As persoas ou entidades interesadas na concesión de aproveitamentos regulados nesta ordenanza deberán solicitar previamente a correspondente licencia, formulando declaración na que conste a superficie de aproveitamento, acompañando un plano detallado da superficie que se pretende ocupar e da súa situación dentro do Concello. Asemade, realizará autoliquidación en concepto de taxa pola ocupación de terreos de dominio público, non tramitándose o expediente sen que se efectúe o pagamento correspondente.3.- Os servicios técnicos deste Concello comprobarán e investigarán as declaracións formuladas polos interesados, concedéndose as autorizacións de non encontrar diferencias coas peticións de licencias e a luz dos informes técnicos emitidos; se se desen diferencias, notificaranse estas ós interesados e xiraranse, no seu caso, as liquidacións complementarias que procedan, concedéndose as autorizacións unha vez corrixidas as diferencias polos interesados e, no seu caso, realizados os ingresos complementarios que procedan.4.- No caso de denegarse as autorizacións, os interesados poderán solicitar a devolución do importe ingresado nas oficinas de recadación do Concello.5.- Unha vez autorizada a ocupación, entenderase prorrogada mentres non se presente a declaración de baixa polo interesado.6.- A presentación da baixa surtirá efectos a partir do día primeiro do semestre natural seguinte ó da súa presentación. A non presentación da baixa determinará a obriga de continuar aboando a taxa. Disposición derrogatoria: A entrada en vigor da presente ordenanza, queda derrogada a Ordenanza da Taxa por entrada de vehículos a través de beirarrúas e as reservas de vía pública para aparcamentos, carga e descarga de mercancías de calquera clase, publicada no BOP de data 15/5/2006 A presente ordenanza fiscal entrará en vigor o día da súa publicación no BOP e comenzará a aplicarse a partir do 1 xaneiro 2012, permanecendo en vigor ata a súa modificación ou derrogación expresa